Middendorfia, genus plantarum novum. 491 
Habitat in Rossia europaea australi a Podolia provincia usque ad fl. 
Donez. In Podolia lectam commemorat Eichwald, circa Crementschuc 
lectam Decandollius, circa Kioviam plantam hanc ipse legi, circa Char- 
coviam et locis aliis Tschernajev. 
Herba annua, glabriuscula, nunc erectiuscula simplexque, nunc sae- 
pius longe lateque prostrata, ramosissima, ramis basi radicantibus. Caulis 
ramique teretiusculi, apice obsolete puberuli, saepius purpurascentes. Fo- 
liorum in caule ramisque par infimum oppositum, reliqua folia sparsa, 
omnia autem obovato-oblonga, apice vbtusiuscula vel acutiuscula, margine 
integra et integerrima, basin versus angustata, sessilia, uninervia, utrinque 
concolora. Flores in axillis foliorum omnium sessiles, solitarii, parvi, foliis 
multiplo breviores, basi bibracteolati. Bracteolae subulatae, perianthio de- 
mum triplo quadruplove breviores. Perianthiüi dentes abbreviati, 6 latiores 
ovati, erecti, 6 angustiores patuli, recti (haud arcuati). Petala saepius nulla, 
rarius observatur petalum solitarium, obovato-orbiculatum, exunguiculatum, 
inter perianthii dentes latiores insertum ïisque duplo longius, purpureum. 
Antherae luteo-virides. Capsula elliptica, utrinque obtusa, perianthio per- 
sistente demum paullo longior, glabra. Reliqua generis. — Conf. tabulae 
adjectae fig. 1 et 2, a — k. 
2. MiDDENDORFIA HAMULOSA TRAUTv. 
M: perianthii dentibus angustioribus arcuato-reflexis (corolla hexapetala, 
majuscula). 
Peplis australis Gay. — Roem. et Schult. Syst. veg. VII. L. p. 54. 
Peplis biflora Salzm. — Dec. Prodr. IL. p. 77 (sec. Roem. et Schult. 
Syst. veg. VII. L p. 54 sub Pepl. Portula, et sec. Fisch. et Mey. 
Ind. IT. Semin. Petrop. p. 18). — Roem. et Schult. Syst. veg. 
VIL IL p. 54. 
Peplis erecta Autor. (sec. Fisch. et Mey. 1. c.) 
